MINTตั้งโต๊ะรับซื้อหุ้นออสเตรเลีย
ไมเนอร์ประกาศตั้งโต๊ะรับซื้อหุ้นของธุรกิจดรงแรมในออสเตรเลีย ให้ราคาสูงกว่าตลาด 35% หวังสร้างโอกาสขยายเครือข่ายธุรกิจโรงแรมไปออสเตรเลีย
21 มี.ค. 2554

ไมเนอร์ประกาศตั้งโต๊ะรับซื้อหุ้นของธุรกิจดรงแรมในออสเตรเลีย ให้ราคาสูงกว่าตลาด 35% หวังสร้างโอกาสขยายเครือข่ายธุรกิจโรงแรมไปออสเตรเลีย
บริษัท ไมเนอร์  อินเตอร์เนชั่นแนล(MINT) เปิดเผยว่า บริษัทประกาศทำคำเสนอซื้อหุ้นของ Oaks Hotels &amp; Resorts Limited ในราคา 0.35 ดอลลาร์ออสเตรเลีย/หุ้นนับว่าสูงกว่าราคาตลาดประมาณ 35%  เพื่อสร้างโอกาสในการขายเครือข่ายธุรกิจโรงแรมไปยังออสเตรเลีย
ทั้งนี้บริษัทฯใช้บริษัท Delicious FoodHolding (Singapore) Pte Ltd ที่ MINT ถือหุ้นอยู่ 100%  รับซื้อหุ้นดังกล่าว  ซึ่งสะท้อนมูลค่าส่วนของผู้ถือหุ้น Oaks ที่ 61 ล้านดอลลาร์ออสเตรเลีย และมูลค่ากิจการที่ 129 ดอลลาร์ออสเตรเลีย
ก่อนหน้านี้ MINT ได้เป็นหนึ่งในผู้ถือหุ้นใหญ่ของ Oaks หลังจากเข้าถือหุ้น 14.96% เมื่อ 18 มี.ค.2554 และบริษัทยังได้ตกลงที่จะซื้อหุ้นอีก 5% ขึ้นอยู่กับการอนุมัติของ Foreign Investment Review Board (FIRB) ซึ่งหากได้รับอนุมัติแล้วสัดส่วนการถือหุ้นของ MINT จะเพิ่มเป็น 19.96% 
บริษัทได้บุกเข้าไปขยายตลาดออสเตรเลีย โดยเข้าไปถือหุ้นในสัดส่วน 50% ใน Coffee Club และเห็นว่าอพาร์ทเม้นท์ภายใต้การบริหารอง Oaks มีลักษณะเฉพาะตัวและน่าจะสามารถช่วยสนับสนุนการขยายธุรกิจโรงแรมและรีสอร์ทของ MINT ไปทั่วภูมิภาคเอเชีย คาบสมุทรอินเดีย ตะวันออกกลาง และแอฟริกา ซึ่งคาดว่าจะเพิ่มมูลค่าที่มีนัยสำคัญให้กับธุรกิจของ MINT ทั้งทางด้านอัตราการเจริญเติบโต และการขยายขอบข่ายการดำเนินงาน
การลงทุนซื้อหุ้นใน Oaks ในครั้งนี้จะนำมาซึ่งการเสริมสร้างความเชื่อมั่นให้กับผู้ให้บริการสนับสนุนทางด้านการเงินและผู้ให้สินเชื่อ รวมทั้งพนักงาน ลูกค้า และผู้จัดหาสินค้าและบริการของ Oaks ต่อเสถียรภาพระยะยาวของการดำเนินธุรกิจ รวมไปถึงโอกาสทางกลยุทธ์ และการเติบโตของธุรกิจ Oaks ในอนาคต 
ส่วนแหล่งที่มาของเงิน MINT ได้หาวงเงินกู้และตกลงเงื่อนไขการกู้เงินไว้กับธนาคารแล้ว ส่วนเงื่อนไขของคำเสนอซื้อจะต้องได้ถือครองหุ้นขั้นต่ำมากกว่า  50% โดยคาดว่าจะยื่นคำเสนอซื้อได้ภายในสัปดาห์หน้า